ฟอร์มูลาวันชิงแชมป์โลก 2024

การแข่งขัน เอฟไอเอ ฟอร์มูลาวันชิงแชมป์โลก 2024 (2024 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 75 ภายใต้การรับรองในฐานะการแข่งขันระดับสูงสุดของการแข่งรถประเภทล้อเปิดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก การแข่งขันชิงแชมป์โลกแบ่งออกเป็นการแข่งขันกรังด์ปรีซ์ด้วยกันทั้งสิ้น 24 รายการที่จัดขึ้นทั่วโลก ซึ่งถือเป็นสถิติการแข่งขันกรังด์ปรีซ์มากที่สุดในประวัติศาสตร์ฟอร์มูลาวัน
นักขับและทีมผู้ผลิตเข้าร่วมการแข่งขันกันเพื่อชิงตำแหน่งแชมป์โลกประเภทนักขับ และแชมป์โลกประเภทผู้ผลิตตามลำดับ มักซ์ แฟร์สตัปเปิน ซึ่งเป็นแชมป์โลกประเภทนักขับฤดูกาลก่อนหน้า เริ่มต้นฤดูกาลด้วยชัยชนะห้ารายการในการแข่งขันเจ็ดรอบแรก แต่ต้องถูกกดดันจาก แลนโด นอร์ริส นักขับของแมกลาเรน-เมอร์เซเดส ไปตลอดการแข่งขันที่เหลือของฤดูกาล หลังจากรถรุ่นอาร์บี20 ของเขาทำผลงานออกมาด้วยประสิทธิภาพต่ำกว่ารถรุ่นเอ็มซีแอล38 ของนอร์ริส ถึงอย่างนั้นแฟร์สตัปเปินก็ทำผลงานในสนามได้อย่างคงเส้นคงวา และได้รับตำแหน่งแชมป์โลกประเภทนักขับสมัยที่สี่ติดต่อกันที่ลาสเวกัสกรังด์ปรีซ์ ขณะที่แมกลาเรนขึ้นนำเรดบูลเรซซิง-ฮอนด้าอาร์บีพีที ซึ่งเป็นแชมป์โลกประเภทผู้ผลิตฤดูกาลก่อนหน้า และได้รับตำแหน่งแชมป์โลกเป็นสมัยที่เก้าที่อาบูดาบีกรังด์ปรีซ์ ทำให้แมกลาเรนเป็นทีมผู้ผลิตแรกที่ได้รับตำแหน่งแชมป์โลกนอกเหนือจากเรดบูลเรซซิงและเมอร์เซเดส นับตั้งแต่ตำแหน่งแชมป์โลกของบรอว์นในฤดูกาล 2009

**ผู้เข้าแข่งขัน**
รายชื่อทีมผู้ผลิตและนักขับต่อไปนี้เข้าร่วมการแข่งขันฟอร์มูลาวันชิงแชมป์โลก 2024 ซึ่งทุกทีมจะแข่งขันโดยใช้ยางรถยนต์ที่จัดหาโดยปีเรลลี แต่ละทีมจะต้องส่งนักขับเข้าร่วมการแข่งขันอย่างน้อยสองคน โดยกำหนดให้นักขับหนึ่งคนประจำรถหนึ่งคันจากรถทั้งหมดสองคันที่กำหนดให้ใช้แข่งขัน

**นักขับรอบฝึกซ้อม**
ตลอดการแข่งขันทั้งฤดูกาล ทีมผู้ผลิตแต่ละทีมจำเป็นต้องส่งนักขับที่เคยเข้าร่วมการแข่งขันไม่เกินสองรายการ เข้าฝึกซ้อมในรอบแรกหรือรอบที่สองของรอบฝึกซ้อมซึ่งต้องเข้าร่วมทั้งหมดสองครั้ง โดยให้นักขับประจำรถหนึ่งคันในรอบฝึกซ้อมหนึ่งครั้ง ยกเว้น โอลิเวอร์ แบร์แมน ที่ลงสนามครั้งแรกกับแฟร์รารีในการแข่งขันซาอุดีอาระเบียนกรังด์ปรีซ์ จะไม่ถูกนับเป็นหนึ่งการแข่งขันตามเกณฑ์ที่กำหนด เนื่องจากเขาเข้าร่วมรอบฝึกซ้อมเพียงแค่รอบที่สาม ซึ่งสองรอบแรกนั้น การ์โลส ไซนซ์ ยูนิออร์ เป็นผู้ขับในรถคันเดียวกัน

**การเปลี่ยนแปลงทีม**
อัลฟาโรเมโอยุติความร่วมมือกับเซาเบอร์ และออกจากการแข่งขันฟอร์มูลาวันในฤดูกาล 2023 หลังจากเซาเบอร์เตรียมตัวเป็นทีมโรงงานให้กับอาวดี้ในฤดูกาล 2026 เพราะเหตุนี้ทีมจึงปรับภาพลักษณ์ใหม่เป็น สเตกเอฟวันทีมคิกเซาเบอร์ และเข้าแข่งขันด้วยชื่อผู้ผลิตว่า คิกเซาเบอร์ อัลฟาทอรีปรับภาพลักษณ์ใหม่เป็น อาร์บี และย้ายสถานที่ปฏิบัติการทางอากาศพลศาสตร์ของทีมไปยังมิลตันคีนส์ สหราชอาณาจักร ระหว่างการปรับโครงสร้างองค์กร

**การเปลี่ยนแปลงนักขับ**
การเปลี่ยนแปลงสัญญานักขับในช่วงต้นฤดูกาล 2023 เกิดขึ้นเพียงครั้งเดียวกับอัลฟาทอรี ซึ่งเปลี่ยนนักขับจาก นิก เดอ ฟรีส เป็น แดเนียล ริกคาร์โด ตั้งแต่การแข่งขันฮังการเรียนกรังด์ปรีซ์เป็นต้นมา การรวมทีมและนักขับทุกคนที่เข้าร่วมการแข่งขันรอบสุดท้ายของฤดูกาลก่อนหน้ายังคงไม่เปลี่ยนแปลงสำหรับช่วงต้นของฤดูกาลนี้ ซึ่งถือเป็นครั้งแรกในประวัติศาสตร์การชิงแชมป์โลกฟอร์มูลาวัน

**การเปลี่ยนแปลงนักขับในฤดูกาล**
การ์โลส ไซนซ์ ยูนิออร์ ถูกบังคับให้ถอนตัวจากการแข่งขันซาอุดีอาระเบียนกรังด์ปรีซ์ หลังจากเขาได้รับการวินิจฉัยว่ามีภาวะไส้ติ่งอักเสบ และจำเป็นต้องเข้ารับการผ่าตัด โอลิเวอร์ แบร์แมน ซึ่งเป็นนักขับสำรองของแฟร์รารี และนักขับจากรายการแข่งขันฟอร์มูลาทูจึงลงแข่งขันแทน โดยเป็นสนามแรกของเขาในการแข่งขันฟอร์มูลาวัน ไซนซ์กลับมาในการแข่งขันถัดมาที่ออสเตรเลียนกรังด์ปรีซ์
ฟรังโก โกลาปินโต นักขับชาวอาร์เจนตินาจากรายการแข่งขันฟอร์มูลาทู เข้ามาแทนที่ โลแกน ซาร์เจนต์ กับวิลเลียมส์ตั้งแต่การแข่งขันอิตาเลียนกรังด์ปรีซ์เป็นต้นมา ซึ่งถือเป็นฤดูกาลแรกของเขาในการแข่งขันฟอร์มูลาวัน
เควิน เมานุสเซิน นักขับของฮาส ได้รับคะแนนโทษสองแต้มฐานทำให้รถชนกันในการแข่งขันอิตาเลียนกรังด์ปรีซ์ ส่งผลให้เขามีคะแนนโทษสะสมถึงสิบสองคะแนนในระยะเวลาสิบสองเดือน และได้รับโทษแบนไม่ให้เข้าร่วมการแข่งขันถัดมาคืออาเซอร์ไบจานกรังด์ปรีซ์โดยอัตโนมัติ แบร์แมนจึงลงแข่งขันแทน โดยเป็นการลงแข่งขันในฐานะนักขับสำรองครั้งที่สองในฤดูกาล เมานุสเซินกลับมาในการแข่งขันถัดมาที่สิงคโปร์กรังด์ปรีซ์
แดเนียล ริกคาร์โด ถูกปลดจากตำแหน่งนักแข่งหลักของอาร์บีก่อนการแข่งขันยูไนเต็ดสเตตส์กรังด์ปรีซ์ เขาถูกแทนที่โดย เลียม ลอว์สัน นักขับสำรองผู้เคยเข้าร่วมการแข่งขันมาแล้วในฤดูกาล 2023 โดยลงแข่งขันแทนริคาร์โดที่ได้รับบาดเจ็บในทีมเดียวกัน ซึ่งในขณะนั้นทีมยังมีชื่อเป็นอัลฟาทอรี
แบร์แมนลงแข่งขันแทนเมานุสเซินกับฮาสอีกครั้งระหว่างการแข่งขันเซาเปาโลกรังด์ปรีซ์ โดยลงแข่งขันแทนในรอบฝึกซ้อมและรอบสปรินต์ หลังจากเมานุสเซินมีอาการป่วย หลังจากจบรอบคัดเลือกสปรินต์ ทีมได้ขยายเวลาให้แบร์แมนแข่งขันแทนตลอดช่วงสุดสัปดาห์ที่เหลือของการแข่งขัน
แจ็ก ดูอัน นักขับสำรองของอาลปีน เข้าร่วมการแข่งขันเป็นฤดูกาลแรกที่อาบูดาบีกรังด์ปรีซ์ โดยเข้ามาแทนที่ แอ็สเตบาน ออกง หลังจากอาลปีนจำเป็นต้องให้ออกงออกจากตำแหน่งเพื่อให้เขาได้เข้าร่วมรอบทดสอบหลังฤดูกาลกับฮาส

**ปฏิทินการแข่งขัน**
ปฏิทินการแข่งขันฤดูกาล 2024 มีกำหนดการแข่งขันกรังด์ปรีซ์ 24 กรังด์ปรีซ์ ซึ่งมากที่สุดในประวัติศาสตร์ฟอร์มูลาวัน โดยการแข่งขันไชนีส, ไมอามี, ออสเตรียน, ยูไนเต็ดสเตตส์, เซาเปาโล และการ์ตาร์ถูกกำหนดให้นำเสนอรูปแบบการแข่งขันแบบสปรินต์

**การขยายและเปลี่ยนแปลงปฏิทินการแข่งขัน**
การแข่งขันไชนีสกรังด์ปรีซได้กลับมาจัดการแข่งขันอีกครั้งเป็นครั้งแรกนับตั้งแต่ฤดูกาล 2019 หลังจากถูกยกเลิกติดต่อกันสี่ปีด้วยอุปสรรคจากการระบาดทั่วของโควิด-19 ในประเทศ การแข่งขันเอมีเลีย-โรมัญญากรังด์ปรีซ์ซึ่งถูกยกเลิกในฤดูกาลที่ผ่านมาจากอุทกภัยในพื้นที่ ได้กลับมาจัดการแข่งขันอีกครั้งเช่นเดียวกัน การแข่งขันรัสเซียนกรังด์ปรีซมีการทำสัญญาเพื่อให้จัดการแข่งขันในฤดูกาล 2024 อย่างไรก็ตามสัญญาดังกล่าวถูกยกเลิกในฤดูกาล 2022 เพื่อตอบสนองต่อการรุกรานยูเครนโดยรัสเซีย

**ผลการแข่งขันและตารางคะแนน**

**ผลการแข่งขันกรังด์ปรีซ**

**ระบบการให้คะแนน**
คะแนนจะมอบให้กับนักขับที่ได้รับการจัดอันดับสิบอันดับแรก นักขับที่ทำรอบเร็วที่สุด (ซึ่งนักขับจะต้องอยู่ในสิบอันดับแรกเท่านั้นเพื่อรับคะแนน) และนักขับแปดอันดับแรกในรอบสปรินต์ ในกรณีที่คะแนนของนักขับเสมอกัน ระบบนับคะแนนถอยหลังจะถูกใช้โดยนักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุดและไล่ต่อไปเรื่อย ๆ จนกว่าจะได้ผู้ชนะ คะแนนจะมอบให้โดยใช้ระบบดังต่อไปนี้:
}
แหล่งที่มา:

**ตารางคะแนนชิงแชมป์โลกประเภทนักขับ**
 หมายเหตุ-  นักขับที่ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

**ตารางคะแนนชิงแชมป์โลกประเภทผู้ผลิต**
 หมายเหตุ-  นักขับที่ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน- แถวในตารางไม่ได้หมายถึงคะแนนของนักขับคนใดคนหนึ่ง ตารางคะแนนชิงแชมป์โลกประเภทผู้ผลิตนั้นจะอ้างอิงอันดับการแข่งขันในแต่ละกรังด์ปรีซ์ โดยจัดเรียงตามการจัดอันดับอันเป็นที่สิ้นสุดหลังจบการแข่งขันเท่านั้น (ไม่ได้จัดตามคะแนนสะสมทั้งหมดที่ทำได้ในการแข่งขันนั้น ซึ่งรวมถึงคะแนนจากการทำรอบเร็วที่สุดและคะแนนจากรอบสปรินต์ด้วย)

**หมายเหตุ**

**อ้างอิง**

**แหล่งข้อมูลอื่น**
 www.formula1.com
หมวดหมู่:ฤดูกาลการฟอร์มูลาวัน